Moj drugi svijet

Svaki put kad zakoračim u tu malu dvoranu, kad krene glazba, kao da sam u drugom svijetu. Glazba me vodi i samo o tome razmišljam.

Zaboravim na naporne roditelje... na brata koji me živcira...na imenik i dnevnik...na ogovaranja mojih nedavnih prijateljica...na jučerašnju fotku koju nitko nije lajkao...

Dok plešem, imam puno samopouzdanja. Moje misli tada sretno putuju. Takt za taktom, pokret za pokretom. Sve postaje moguće. Glazba me vodi kao vjetar oblake.

Bez plesa kao da ne dišem, kao da ne živim.

Sljedeće ću godine krenuti na pripreme za srednju plesnu školu – moj dugogodišnji san! Marljivo radim, nije mi teško, ništa mi nije teško jer radim ono što uistinu volim.

Svatko bi trebao naći nešto što ga vodi, nosi, održava na površini života.

ples12345, 7. razred